Úradný vestník L 236 , 23/09/2003 S. 0891 - 0892



B. NAKLADANIE S ODPADMI 1. 31993 R 0259: Nariadenie Rady (EHS) č. 259/93 z 1. februára 1993 o kontrole a riadení pohybu zásielok odpadov v rámci, do a z Európskeho spoločenstva (Ú. v. ES L 30, 6.2.1993, s. 1) v znení naposledy zmenenom a doplnenom predpismi: - 32001 R 2557: nariadenie Komisie (ES) č. 2557/2001 z 28.12.2001 (Ú. v. ES L 349, 31.12.2001, s. 1). a) Do 31. decembra 2012 budú všetky zásielky odpadov do Poľska, ktoré sú určené na zhodnotenie a ktoré sú uvedené v prílohe II nariadenia (EHS) č. 259/93, oznámené príslušným orgánom a spracované v súlade s ustanoveniami článkov 6, 7 a 8 nariadenia. b) Bez ohľadu na ustanovenia článku 7 ods. 4 nariadenia (EHS) č. 259/93 sú príslušné orgány do 31. decembra 2007 na základe dôvodov ustanovených v článku 4 ods. 3 nariadenia oprávnené vzniesť námietky proti zásielkam nasledujúcich odpadov určených na zhodnotenie do Poľska. Tieto zásielky sa spravujú ustanoveniami článku 10 nariadenia. - GE 010 — GE 020 sklo - GH 010 — GH 015 plasty - GI 010 — GI 014 papier - GK 020 odpadové pneumatiky AA. Odpad s obsahom kovov: - AA 090 ex 2804 80 Odpad a zvyšky arzénu - AA 100 ex 2805 40 Odpad a zvyšky ortuti - AA 130 Kúpele z morenia kovov AB. Odpad obsahujúci najmä anorganické zložky, ktorý môže obsahovať kovy a organické látky AC. Odpad obsahujúci najmä organické zložky, ktorý môže obsahovať kovy a anorganické látky: - AC 040 Kaly z olovnatého benzínu - AC 050 Teplonosné kvapaliny - AC 060 Hydraulické kvapaliny - AC 070 Brzdové kvapaliny - AC 080 Nemrznúce kvapaliny - AC 110 Fenoly a zlúčeniny fenolov vrátane chlórovaných fenolov, vo forme kvapalín alebo kalov - AC 120 Polychlórované naftalény - AC 150 Fluórochlórované uhlíkaté zlúčeniny - AC 160 Halóny - AC 190 Ľahká frakcia z drvenia autovrakov - AC 200 Organické zlúčeniny fosforu - AC 230 Halogénované alebo nehalogénované bezvodé destilačné zvyšky vzniknuté pri zhodnocovaní organických rozpúšťadiel - AC 240 Odpad pochádzajúci z výroby alifatických halogénovaných uhľovodíkov (ako sú chlórmetány, dichlóretán, vinylchlorid, vinylidénchlorid, alylchlorid a epichlórhydrín) - AC 260 Hnojovica a hnoj z chovu ošípaných AD. Odpad, ktorý môže obsahovať anorganické alebo organické zložky - AD 010 Odpad z výroby a prípravy liekov a farmaceutických výrobkov - AD 040 Anorganické kyanidy s výnimkou pevných zvyškov s obsahom drahých kovov, so stopami anorganických kyanidov - AD 050 Organické kyanidy - AD 060 Odpadové zmesi a emulzie olejov vo vode, uhľovodíkov vo vode - AD 070 Odpady z výroby, prípravy a používania reprografických a fotografických atramentov, farbív, pigmentov, farieb, lakov, fermeží - AD 150 Prírodné organické materiály používané ako filtračné médium (ako napr. biofiltre) - AD 160 Komunálny odpad/odpad z domácností S výnimkou skla, papiera a odpadových pneumatík možno toto obdobie predĺžiť najviac do 31. decembra 2012 postupom uvedeným v článku 18 smernice Rady 75/442/EHS [26] o odpadoch v znení zmenenom a doplnenom smernicou 91/156/EHS [27]. c) Bez ohľadu na ustanovenia článku 7 ods. 4 nariadenia (EHS) č. 259/93 sú do 31. decembra 2010 príslušné orgány na základe dôvodov ustanovených v článku 4 ods. 3 nariadenia (EHS) č. 259/93 oprávnené vzniesť námietky proti zásielkam odpadov do Poľska, ktoré sú určené na zhodnotenie a ktoré sú uvedené v prílohe IV k nariadeniu, ako aj proti zásielkam odpadov, ktoré sú určené na zhodnotenie a ktoré nie sú uvedené v prílohách k nariadeniu. d) Bez ohľadu na ustanovenia článku 7 ods. 4 nariadenia (EHS) č. 259/93 vznesú príslušné orgány námietky proti zásielkam odpadov určených na zhodnotenie, ktoré sú uvedené v prílohách II, III a IV nariadenia, a proti zásielkam odpadov určených na zhodnotenie, ktoré nie sú uvedené v týchto prílohách, ktoré sú určené do zariadenia, na ktoré sa vzťahuje dočasná výnimka počas doby, počas ktorej sa na toto zariadenie vzťahuje výnimka z niektorých ustanovení smernice 96/61/ES [28] o integrovanej prevencii a kontrole znečisťovania životného prostredia. 2. 31994 L 0062: Smernica Európskeho parlamentu a Rady 94/62/ES z 20. decembra 1994 o obaloch a odpadoch z obalov (Ú. v. ES L 365, 31.12.1994, s. 10). Bez ohľadu na ustanovenia článku 6 ods. 1 písm. a) a b) smernice 94/62/ES dosiahne Poľsko do 31. decembra 2007 ciele zhodnocovania a recyklácie nasledujúcich obalových materiálov v súlade s týmito čiastkovými cieľmi: - recyklácia plastov: 10 % hmotnosti ku dňu pristúpenia, 14 % v roku 2004 a najmenej 15 % v roku 2005; - recyklácia kovov: 11 % hmotnosti ku dňu pristúpenia, 14 % v roku 2004 a najmenej 15 % v roku 2005; - celková miera zhodnocovania: 32 % hmotnosti ku dňu pristúpenia, 32 % pre rok 2004, 37 % pre rok 2005 a 43 % pre rok 2006. 3. 31999 L 0031: Smernica Rady 1999/31/ES z 26. apríla 1999 o skládkach odpadov (Ú. v. ES L 182, 16.7.1999, s. 1). Bez ohľadu na ustanovenia článku 14 písm. c) a bodov 2, 3, 4 a 6 prílohy I smernice 1999/31/ES a bez toho, aby bola dotknutá smernica Rady 75/442/EHS o odpadoch [29] a smernica Rady 91/689/EHS o nebezpečných odpadoch [30], požiadavky týkajúce sa sledovania kvality vôd a riadenie priesakov, ochrany pôdy a vôd, kontroly plynov a stability sa do 1. júla 2012 nebudú v Poľsku uplatňovať na komunálne skládky, a to v súlade s nasledujúcimi čiastkovými cieľmi: - ku dňu pristúpenia: 11200000 ton skladovaných na skládke v rozpore so smernicou, t. j. 85 % z celkového množstva 13200000 ton skladovaných na skládke; - do 31. decembra 2004: 10300000 ton skladovaných na skládke v rozpore so smernicou, t. j. 77,5 % z celkového množstva 13300000 ton skladovaných na skládke; - do 31. decembra 2005: 9350000 ton skladovaných na skládke v rozpore so smernicou, t. j. 70 % z celkového množstva 13350000 ton skladovaných na skládke; - do 31. decembra 2006: 7900000 ton skladovaných na skládke v rozpore so smernicou, t. j. 59 % z celkového množstva 13400000 ton skladovaných na skládke; - do 31. decembra 2007: 4600000 ton skladovaných na skládke v rozpore so smernicou, t. j. 36 % z celkového množstva 12800000 ton skladovaných na skládke; - do 31. decembra 2008: 4000000 ton skladovaných na skládke v rozpore so smernicou, t. j. 32 % z celkového množstva 12500000 ton skladovaných na skládke; - do 31. decembra 2009: 3200000 ton skladovaných na skládke v rozpore so smernicou, t. j. 26 % z celkového množstva 12200000 ton skladovaných na skládke; - do 31. decembra 2010: 2000000 ton skladovaných na skládke v rozpore so smernicou, t. j. 17 % z celkového množstva 12000000 ton skladovaných na skládke; - do 31. decembra 2011: 1200000 ton skladovaných na skládke v rozpore so smernicou, t. j. 10 % z celkového množstva 11700000 ton skladovaných na skládke; Táto úprava sa nevzťahuje na nebezpečné odpady a priemyselné odpady. Do 30. júna každého roku počnúc rokom pristúpenia poskytne Poľsko Komisii správu o postupnom vykonávaní smernice a plnení týchto čiastkových cieľov. [26] Ú. v. ES L 194, 25.7.1975, s. 39. Smernica v znení naposledy zmenenom a doplnenom rozhodnutím Komisie 96/350/ES (Ú. v. ES L 135, 6.6.1996, s. 32). [27] Ú. v. ES L 78, 26.3.1991, s. 3 [28] Ú. v. ES L 275, 10.10.1996, s. 26. [29] Ú. v. ES L 194, 25.7.1975, s. 39. Smernica v znení naposledy zmenenom a doplnenom rozhodnutím Komisie 96/350/ES (Ú. v. ES L 135, 6.6.1996, s. 32). [30] Ú. v. ES L 377, 31.12.1991, s. 20. Smernica v znení naposledy zmenenom a doplnenom smernicou 94/31/ES (Ú. v. ES L 168, 2.7.1994, s. 28). --------------------------------------------------